Document ID: 32008R0739

NARIADENIE KOMISIE (ES) č. 739/2008
z 28. júla 2008,
ktorým sa ustanovuje zákaz lovu pagela bledého v zónach Medzinárodnej rady pre výskum morí (ICES) VI, VII a VIII (vo vodách Spoločenstva a vodách, na ktoré sa nevzťahujú zvrchovanosť a jurisdikcia tretích krajín) plavidlami plaviacimi sa pod vlajkou členských štátov s výnimkou Španielska, Francúzska, Írska a Spojeného kráľovstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
keďže:
(1)
V nariadení Rady (ES) č. 2015/2006 z 19. decembra 2006, ktorým sa na roky 2007 a 2008 stanovujú rybolovné možnosti pre rybárske plavidlá Spoločenstva, pokiaľ ide o niektoré zásoby hlbokomorských rýb (3), sa ustanovujú kvóty na roky 2007 a 2008.
(2)
Podľa informácií, ktoré Komisia dostala, lovom zo zásoby uvedenej v prílohe k tomuto nariadeniu plavidlami plaviacimi sa pod vlajkou členských štátov uvedených v danej prílohe alebo plavidlami zaregistrovanými v týchto členských štátoch sa kvóta pridelená na rok 2008 vyčerpala.
(3)
Je preto nevyhnutné zakázať lov z tejto zásoby, ako aj ponechávanie úlovkov z nej na palube, prekládku a vykládku,
PRIJALA TOTO NARIADENIE:
Článok 1
Vyčerpanie kvóty
Rybolovná kvóta pridelená na rok 2008 členským štátom uvedeným v prílohe k tomuto nariadeniu na lov zo zásoby uvedenej v danej prílohe sa považuje za vyčerpanú.
Článok 2
Zákazy
Lov zo zásoby uvedenej v prílohe k tomuto nariadeniu plavidlami plaviacimi sa pod vlajkou členského štátu uvedeného v danej prílohe alebo plavidlami zaregistrovanými v tomto členskom štáte sa zakazuje. Zakazuje sa takisto ponechávať na palube, prekladať alebo vykladať úlovky z tejto zásoby vylovené týmito plavidlami.
Článok 3
Nadobudnutie účinnosti
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. júla 2008

Labels: 8
18
6